ಆರ್ಥಿಕ ಜಾಗತೀಕರಣವನ್ನು ನಿರ್ದಿಷ್ಟವಾಗಿ ಗಮನಿಸಿದಾಗ ವಿಭಿನ್ನ ಹೊಳಹುಗಳಲ್ಲಿ ಮಾಪನಮಾಡುವ ಸಾಧ್ಯತೆಗಳನ್ನು ನೋಡಬಹುದು. ಜಾಗತೀಕರಣದ ಗುಣಲಕ್ಷಣಗಳಲ್ಲಿ ಈ ಕೆಳಗಿನ ನಾಲ್ಕು ಮುಖ್ಯ ಆರ್ಥಿಕ ಹರಿವು ಮುಖ್ಯವಾದವು: 


ಜಾಗತೀಕರಣವು ಕೇವಲ ಆರ್ಥಿಕ ವಿದ್ಯಮಾನವಲ್ಲ, ಸ್ವಿಸ್ ವಿಚಾರ ವೇದಿಕೆKOF ಬಹುವಿಧ ಮಾಪನದ ಇತ್ತೀಚಿನ ಪಟ್ಟಿಯ ಸಂಕಲನವನ್ನು ಪ್ರಕಟಿಸಿದೆ. ಪಟ್ಟಿಯು ಆರ್ಥಿಕ, ಸಾಮಾಜಿಕ ಮತ್ತು ರಾಜಕೀಯ ಎಂಬ ಮೂರು ಮುಖ್ಯ ಜಾಗತೀಕರಣದ ವಿಧಗಳನ್ನು ಹೇಳಿದೆ.ಈ ಮೂರು ವಿಧಗಳು ಈ ವಿಭಾಗಗಳಿಂದ ಅಳೆಯಲ್ಪಡುತ್ತದೆ: ಜಾಗತೀಕರಣದ ಒಟ್ಟು ಪಟ್ಟಿಯ ಮತ್ತು ಉಪ ವಿಭಾಗಗಳನ್ನು ಉದ್ಧರಿಸಿದ ನೈಜ ಆರ್ಥಿಕ ಹರಿವು, ಆರ್ಥಿಕ ನಿಯಂತ್ರಣ, ವ್ಯಕ್ತಿಗತ ಸಂಪರ್ಕದ ಅಂಕಿಅಂಶ, ಮಾಹಿತಿ ಹರಿವಿನ ಅಂಕಿಅಂಶ, ಮತ್ತು ಸಾಂಸ್ಕೃತಿಕ ಸಾಮೀಪ್ಯತೆಯ ಅಂಕಿಅಂಶಗಳು ಗಣಿಸಲ್ಪಡುತ್ತದೆ.ಡ್ರೆಹೆರ್, ಗ್ಯಾಸ್ಟನ್ ಮತ್ತು ಮಾರ್ಟೆನ್ಸ್‌ನಲ್ಲಿ(2008) ವಿವರವಾಗಿ 122 ದೇಶಗಳ ಅಂಕಿಅಂಶಗಳು ವಾರ್ಷಿಕ ಆಧಾರದಲ್ಲಿ ಲಭ್ಯವಿದೆ. ಪಟ್ಟಿಯ ಆಧಾರದಲ್ಲಿ ಜಗತ್ತಿನ ಅತೀ ಜಾಗತೀಕರಣಕ್ಕೆ ಒಳಪಟ್ಟ ರಾಷ್ಟ್ರಗಳಲ್ಲಿ ಬೆಲ್ಜಿಯಂನ್ನು ಜೊತೆಗೆ ಆಸ್ಟ್ರಿಯಾ, ಸ್ವೀಡನ್, ಸಂಯುಕ್ತ ಸಂಸ್ಥಾನ ಮತ್ತು ನೆದರ್‌ಲ್ಯಾಂಡ್ ಗಳಿವೆ.ಕೆಓಎಫ್ ಪಟ್ಟಿಯ ಪ್ರಕಾರ ಕನಿಷ್ಠ ಜಾಗತೀಕರಣಕ್ಕೆ ಒಳಪಟ್ಟ ರಾಷ್ಟ್ರಗಳು, ಹೈತಿ, ಮ್ಯಾನ್ಮಾರ್, ಕೇಂದ್ರ ಆಫ್ರಿಕನ್ ರಿಪಬ್ಲಿಕ್ ಮತ್ತು ಬುರುಂಡಿ.
ಎ.ಟಿ.ಕೆರ್ನೆಯ್ ಮತ್ತು "ಫಾರಿನ್ ಪಾಲಿಸಿ" ನಿಯತಕಾಲಿಕವು ಜಂಟಿಯಾಗಿ ಇನ್ನೊಂದು, ಜಾಗತೀಕರಣ ಪಟ್ಟಿಯನ್ನು ಪ್ರಕಟಿಸಿವೆ.2006ರ ಪಟ್ಟಿಯಂತೆ ಸಿಂಗಾಪುರ, ಐರ್‌ಲ್ಯಾಂಡ್, ಸ್ವಿಡ್ಜರ‍್‌ಲ್ಯಾಂಡ್, ನೆದರ್‌ಲ್ಯಾಂಡ್, ಕೆನಡಾ, ಮತ್ತು ಡೆನ್ಮಾರ್ಕ್ ದೇಶಗಳು ಅತೀ ಜಾಗತೀಕರಣಕ್ಕೆ ಒಳಪಟ್ಟವು. ಮತ್ತು ಇಂಡೋನೇಶಿಯಾ, ಭಾರತ ಮತ್ತು ಇರಾನ್ ದೇಶಗಳು ಕನಿಷ್ಠ ಜಾಗತೀಕರಣಕ್ಕೆ ಒಳಪಟ್ಟಿವೆ ಎಂದು ಪಟ್ಟಿಮಾಡಿದೆ.

ಜಾಗತೀಕರಣ ಪರ
ಜಾಗತೀಕರಣದ ಮಾಪನ
ಸಾಂಸ್ಕೃತಿಕ ಪರಿಣಾಮಗಳು
ಪರ್ಯಾಯ ಜಾಗತೀಕರಣ